มัวแต่ชะล่าใจคิดว่าจะมากินเมื่อไหร่ก็ได้ ปรากฎว่าเมนูที่ตั้งตารอดันหายไป Siam Toast (อันที่เป็นไอศกรีมกะทิโปะบนหน้าขนมปังอ่ะ) ตอนพลิกดูเมนูที่หน้าเคาน์เตอร์แล้วไม่เจอชื่อนี้ ใจถึงกับสลาย ยืนไว้อาลัยอยู่ประมาณครึ่งนาที พนักงานเห็นไม่ยอมสั่งสักที เลยแนะนำเมนูใหม่ประจำเดือนนี้มาให้ (Chocolate Sphere) แต่ผมไม่ชอบลองของแปลก ก็เลยสั่ง Shibuya Toast ขนาดเบบี๋ไป ถ้ามากันหลายคนคงจะสั่งเมนูที่อลังการกว่านี้ จานนี้คือของหวานล้างปากที่กะจะละเลียดกินไปเรื่อยๆ จิ้มๆ จ้วงๆ แป๊บเดียวหมดจาน เหลือแต่ซากจานเปล่า และคราบไอศกรีมวนิลา

คงไม่ต้องรีวิวอะไรมากมาย เพราะใครๆ ก็รู้จัก After You กันดี สำหรับสาขานี้ถืออยู่ในตำแหน่งที่ดีมาก คืออยู่ติดถนน หาไม่ถึงกับยากถ้าตั้งใจหา ถ้าคุณเจอร้าน Kitty Cafe คุณจะเจอ After You อีกฝั่งนึง สิ่งที่เริ่มดูแปลกตาไปสำหรับสาขา SQ-1 คือ มีเคาน์เตอร์ขายของชำร่วยด้วย มีโซนที่นั่งด้านหลังร้านที่เป็นโต๊ะยาวเหมือนโต๊ะอ่านหนังสือในห้องสมุด ที่นั่งด้านข้างแบบที่เป็นพนักเชื่อมกัน คือถ้าโต๊ะติดกันนั่งโยก เราจะรู้สึกถุกโยกตามไปด้วย การบริการดี พนักงานหน้าตาดี แต่งตัวดี มีมารยาทดีกว่าค่าเฉลี่ยของร้านทั่วขนมไป ตามนี้นะ ไปละ  